Այցի քաղաքական հանդիպումները կայացել են հուլիսի 18-ին․ Միրզոյանը հանդիպել է հետեւյալ պաշտոնյաներին՝ ԱՄՆ պետքարտուղարի տեղակալ Վ. Միթչել, ԱՄՆ կոնգրեսի հայկական հարցերով հանձնախմբի առաջնորդներ Դեյվիդ Թրոթ, Ֆրենք Փալոն, Դեյվիդ Վալադաո: Հանդիպում է եղել նաեւ կոնգրեսականներ Դ. Ռոսկամի, Դ. Փրայսի, Դ. Մասթի, սենատոր Ք. Վան Հոլլենի, ինչպես նաեւ միջազգային իրավապաշտպան կազմակերպության՝ «Ֆրիդեմ Հաուսի»-ի նախագահ Մ. Աբրամովիցի, փոխնախագահ Լ. Դիկիսոնի հետ: Այս հանդիպումների ժամանակ արծարծվել է ՀՀ-ին հատկացվող ամերիկյան աջակցության ծավալների մեծացման հարցը, ինչպես նաեւ մի քանի հերթապահ հարցեր՝ հայ-ամերիկյան հարաբերությունների խորացում, առեւտրային կապերի աշխուժացում, ներդրումների ներգրավում: Առարկայական որեւէ պամանավորվածության մասին՝ ներդրումների եւ այլնի հետ կապված, խոսք չկա հաշվետվության մեջ: